Krever over tre års fengsel for Berlusconi
Ifølge aktor Fabio De Pasquale var mediemagnaten og den tidligere statsministeren uten tvil «leder for kommandokjeden» da skatteunndragelsene fant sted. Pasquale mener også at Mediasets såkalte bestikkelsesfond «tydelig bærer Berlusconis fingeravtrykk». Berlusconi selv avfeier påstandene og sier han er uskyldig. Berlusconi grunnla Mediaset i 1970-årene. Mediegruppen eier blant annet Italias tre største privateide riksdekkende TV-stasjoner.
Aktor har lagt ned påstand om tre år og åtte måneders fengsel for Italias tidligere statsminister Silvio Berlusconi for skatteunndragelser knyttet til hans medieimperium Mediaset.